[pic] | AZ EURÓPAI KÖZÖSSÉGEK BIZOTTSÁGA |

Brüsszel, 17.1.2007

COM(2007) 12 végleges

2007/0005 (CNS)

Javaslat:

A TANÁCS RENDELETE

az intervenciós intézkedéseknek az Európai Mezőgazdasági Orientációs és Garanciaalap Garanciarészlege által történő finanszírozására vonatkozó általános szabályok megállapításáról szóló 1883/78/EGK rendelet módosításáról

(előterjesztő: a Bizottság)

INDOKLÁS

A közös agrárpolitikára vonatkozó jogszabályok kötelezik a tagállamokat, hogy a termelőktől olyan mezőgazdasági termékeket vásároljanak, amelyek intervenciós felvásárlási intézkedések tárgyát képezik. Amikor ezek a termelők felvásárlásra ajánlják fel termékeiket egy jóváhagyott intervenciós központban, a felvásárlási kötelezettség anyagi terhet jelent a tagállamoknak, akiknek saját maguknak kell állniuk az intervenciós felvásárlás költségeit. A tagállamoknak ezenkívül viselniük kell e termékek intervenciós raktárban való tárolása alatt a raktárból való kivonásukig tartó teljes időszak anyagi terheit.

Az 1883/78/EGK tanácsi rendelet állapítja meg az intervenciós intézkedéseknek az Európai Mezőgazdasági Orientációs és Garanciaalap Garanciarészlege által történő finanszírozására vonatkozó általános szabályait. A közösségi jogszabályok előírják továbbá, hogy a felmerült pénzügyi költségeket a tagállamoknak egy a Közösség egészére vonatkozó egységes kamatláb alapján kell megtéríteni. Tehát ezt a kamatlábat kell alkalmazni a tagállamok intervenciós raktározással kapcsolatos műveleteihez szükséges pénzeszközök mobilizálásából eredő kiadások finanszírozására. Ezt a költséget az érintett tagállamoknak a Bizottsághoz történő bejelentés utáni két hónapon belül térítik meg.

2005-ben a Tanács a 2005-ös és 2006-os költségvetési évekre az 1883/78/EGK rendeletet módosítása révén rendelkezést fogadott el (695/2005/EK tanácsi rendelet) azon tagállamok vonatkozásában, amelyek az egységes kamatlábnál magasabb kamatlábon mobilizálták a szükséges pénzeszközöket E rendelkezés alapján az EMOGA Garanciarészlege bármely tagállamnak megtérítette a tagállam által viselt kamatkülönbözetet meghaladó részt, ha a tagállam által fizetett kamat több mint kétszerese az egységes kamatnak. A tagállam által fizetett, az egységes kamat kétszeresét meghaladó kamat és az egységes kamat közötti különbözetet továbbra is az érintett tagállam viselte. Ezt a rendelkezést két évig alkalmazták.

Az elmúlt időszak kamatláb-emelkedését követően bizonyos tagállamok, amelyeknek továbbra is jelentős pénzügyi költségeket kell vállalniuk az intervenciós raktározásra felajánlott és felvett gabonafélék nagy mennyisége miatt, felkérték a Bizottságot, hogy vizsgálja meg konkrét intézkedések lehetőségét annak érdekében, hogy a tagállamok pénzügyi terhei egy korlátozott időszakra csökkenjenek. A Bizottság a kérelem megvizsgálását követően, valamint az intervenciós raktározásban lévő nagy gabonamennyiségre hivatkozva, az ilyen esetek kapcsán konkrét eljárást javasol a Tanácsnak egy korlátozott időszakra, azaz a 2007 és 2008 közötti pénzügyi évekre vonatkozóan. Konkrétan a Bizottság azt javasolja, hogy olyan esetekben, amikor egy tagállamban az átlagos kamatláb az egységes kamatláb megállapításához használt referencia időszakot követő harmadik hónap során meghaladja az egységes kamatlábat kétszeresét, korrekciós mechanizmus alkalmazásáról kell rendelkezni. Ilyen esetekben a Bizottság fedezi a tagállam által viselt kamatláb és a Bizottság által meghatározott egységes kamatláb közötti különbségnek megfelelő összeget. A különbséget mindenesetre az érintett tagállamnak kell viselnie, azért, hogy ez ösztönözze a tagállamot a legkevésbé költséges finanszírozási eljárás kialakítására.

Ez a javaslat a közösségi költségvetésből többletkiadást jelent, amely jelenleg hozzávetőlegesen 9,3 millió euro a 2007. évi költségvetésben és 10,4 millió euro a 2008. évi költségvetésben. A rendelkezés 2006. október 1-től visszamenőleg érvényes.

A Bizottság véleménye, hogy ez a javaslat összekapcsolódik a kukoricára vonatkozó intervenció eltörlésének javaslatával, így a Tanácsnak egy időben kellene azokat elfogadnia.

2007/0005 (CNS)

Javaslat:

A TANÁCS RENDELETE

az intervenciós intézkedéseknek az Európai Mezőgazdasági Orientációs és Garanciaalap Garanciarészlege által történő finanszírozására vonatkozó általános szabályok megállapításáról szóló 1883/78/EGK rendelet módosításáról

AZ EURÓPAI UNIÓ TANÁCSA,

tekintettel az Európai Közösséget létrehozó szerződésre és különösen annak 37. cikke (2) bekezdésének harmadik albekezdésére,

tekintettel a Bizottság javaslatára[1],

tekintettel az Európai Parlament véleményére[2],

mivel:

1. Az 1883/73/EGK tanácsi rendelet[3] meghatározta a közösségi finanszírozás alapvető szabályait az olyan intervenciós intézkedésekre vonatkozóan, amelyeknél a piacok közös szervezése keretében nem állapítottak meg egységekre lebontott összeget, különös tekintettel finanszírozandó összegek megállapításának módjára, az intervenciós felvásárláshoz szükséges pénzeszközök lekötéséből eredő költségek finanszírozására, az egyik pénzügyi évből a következőbe átvitt raktárkészletek értékelésére, illetve a raktározásból, adott esetben pedig a feldolgozásból eredő költségek finanszírozására.

2. Az 1883/78/EGK rendelet 5. cikke értelmében az intervenciós termékek felvásárlására fordított közösségi támogatások felhasználásának tagállamok által viselt kamatköltségét a Közösség egységes kamat mellett finanszírozza.

3. Lehetséges, hogy egyes tagállamokban a mezőgazdasági termékek intervenciós felvásárlása csak olyan kamatok mellett finanszírozható, amelyek lényegesen magasabbak, mint az egységes kamat.

4. Olyan esetekben, amikor egy tagállamban az átlagos kamatláb az egységes kamatláb megállapításához használt referencia időszakot követő harmadik hónap során meghaladja a Bizottság által meghatározott egységes kamatláb kétszeresét, korrekciós mechanizmus alkalmazásáról kell rendelkezni. Ezt az átlagos kamatlábat részben az érintett tagállamnak kell viselnie, azért, hogy ez ösztönözze a tagállamot a legkevésbé költséges finanszírozási eljárás kialakítására.

5. Következésképpen az 1883/78/EGK rendeletet ennek megfelelően módosítani kell.

6. A jogszabályok ezen módosításának a 2007. és 2008. pénzügyi évekre kell vonatkoznia és a jelenlegi számviteli évtől kell alkalmazni,

ELFOGADTA EZT A RENDELETET:

1. cikk

Az 1883/78/EGK rendelet 5. cikkének harmadik albekezdése helyébe a következő szöveg lép:

„Az első albekezdéstől eltérve, ha egy tagállam által viselt átlagos kamatláb az egységes kamatláb megállapításához használt referencia időszakot követő harmadik hónap során meghaladja a Bizottság által meghatározott egységes kamatláb kétszeresét, a Bizottság a 2007. és 2008. pénzügyi évben az adott tagállam kamatköltségeinek finanszírozása vonatkozásában kiegyenlítheti az adott tagállam kamatlába és az egységes kamatláb közötti különbséget.”

2. cikk

Ez a rendelet az Európai Unió Hivatalos Lapjában való kihirdetésének napján lép hatályba.

Ezt a rendeletet a 2006. október 1-jétől felmerülő kiadásokra kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben,

a Tanács részéről

az elnök

PÉNZÜGYI KIMUTATÁS |

1. | KÖLTSÉGVETÉSI MEGNEVEZÉS 05 02 01 02, 05 02 05 08, 05 02 09 04, 05 02 12 04 | ELŐIRÁNYZATOK: 399 millió EUR |

2. | CÍM: Az intervenciós intézkedéseknek az Európai Mezőgazdasági Orientációs és Garanciaalap Garanciarészlege által történő finanszírozására vonatkozó általános szabályok megállapításáról szóló 1883/78/EGK rendelet módosításáról szóló tanácsi rendelet. |

3. | JOGALAP: A Szerződés 37. cikkének (2) bekezdése |

4. | CÉLKITŰZÉSEK: Az intervenciós felvásárlások többletköltségeinek finanszírozása |

5. | PÉNZÜGYI KIHATÁSOK | 12 HÓNAPOS IDŐSZAK (millió EURO) | JELENLEGI PÉNZÜGYI ÉV 2007 (millió EURO) | KÖVETKEZŐ PÉNZÜGYI ÉV 2008 (millió EURO) |

5.0 | KIADÁSOK – AZ EK-KÖLTSÉGVETÉS TERHÉRE (VISSZATÉRÍTÉSEK/BEAVATKOZÁSOK) – NEMZETI HATÓSÁGOK – EGYÉB | – | 9,3 | 10,4 (a) |

5.1 | BEVÉTEL – AZ EK SAJÁT FORRÁSAI (LEFÖLÖZÉSEK/VÁMOK) – NEMZETI | – | – | – |

2009 | 2010 | 2011 | 2012 |

5.0.1 | KIADÁSI ELŐIRÁNYZAT |

5.1.1 | BEVÉTELI ELŐIRÁNYZAT | – | – | – | – |

5.2 | SZÁMÍTÁS MÓDJA: Lásd a mellékletet. |

6.0 | FINANSZÍROZHATÓ-E A PROJEKT A FOLYÓ KÖLTSÉGVETÉS VONATKOZÓ ALCÍMÉBEN SZEREPLŐ ELŐIRÁNYZATOKBÓL? lásd b) | IGEN NEM |

6.1 | FINANSZÍROZHATÓ-E A PROJEKT A FOLYÓ KÖLTSÉGVETÉS ALCÍMEI KÖZÖTTI ÁTCSOPORTOSÍTÁSSAL? lásd b) | IGEN NEM |

6.2 | SZÜKSÉG LESZ-E PÓTKÖLTSÉGVETÉSRE? lásd a b) alatti észrevételt | IGEN NEM |

6.3 | SZÜKSÉG LESZ-E ELŐIRÁNYZATOK BEVEZETÉSÉRE A JÖVŐBENI KÖLTSÉGVETÉSEKBEN? | IGEN NEM |

ÉSZREVÉTELEK: Lásd a mellékelt számítást a) Feltéve, hogy a gazdasági feltételek nem változnak. b) Ez a finanszírozás nem szerepel a 2007. évi költségvetésben. A Bizottság a költségvetés végrehajtása keretein belül a legmegfelelőbb eljárás – lehetőleg költségvetési átcsoportosítás – keretében mozgósítja a jelen intézkedés finanszírozásához szükséges erőforrásokat. |

MELLÉKLET

Az intervenciós raktározáshoz kapcsolódó műveletek költségeinek számítása 2007. költségvetési év (a 2007-es módosító indítványban szereplő becslések alapján) |

Átlagos készlet(1) | Átlagos érték(2) | Egységesen megállapított kamatláb | Teljes összeg, eltérés nélkül | Konkrét javasolt kamatláb | Teljes összeg, eltéréssel | Járulékos költségek |

tonna | EUR/tonna | 2007-re |

05 02 01 02 | 17,01 | 25,51 | 8,50 |

– Magyarország – búza * | 335 750 | 95,20 | 3,2% | 1,02 | 4,8% | 1,53 | 0,51 |

– Magyarország – árpa ** | 50 820 | 91,60 | 3,2% | 0,15 | 4,8% | 0,22 | 0,07 |

– Magyarország – kukorica *** | 4 948 940 | 100,00 | 3,2% | 15,84 | 4,8% | 23,75 | 7,92 |

05 02 05 08 | 1,47 | 2,20 | 0,73 |

– Magyarország – cukor **** | 159 900 | 287,20 | 3,2% | 1,47 | 4,8% | 2,20 | 0,73 |

05 02 09 04 | 0,05 | 0,07 | 0,02 |

– Magyarország – alkohol ***** | 30 560 | 49,03 | 3,2% | 0,05 | 4,8% | 0,07 | 0,02 |

Összesen | 18,53 | 27,79 | 9,26 |

(1) Forrás: a 2007-es módosító indítványban szereplő becslések alapján – átlagos készlet (2) Forrás: a 2007-es módosító indítványban szereplő becslések alapján – a pénzügyi költségek számítása * Búza helyzet 2006. december 3-tól: EU-25: 3 099 000 t, HU: 522 703 t vagy 17%, a 2007. évi EU-25 kiadásokra vonatkozó módosító indítványban (RO/BU 2 975 000 – 1 000 000) tonnára számítva. ** Árpa helyzet 2006. december 3-tól: EU-25: 1 166 113 t, HU: 33 862 t vagy 3%, a 2007. évi EU-25 kiadásokra vonatkozó módosító indítványban 1 694 000 tonnára számítva *** Kukorica helyzet 2006. december 3-tól: EU-25: 4 747 770 t, HU: 4 620 000 t vagy 97%, a 2007. évi EU-25 kiadásokra vonatkozó módosító indítványban (RO/7 102 000 – 2 000 000) tonnára számítva. **** Cukor helyzet 2006. december 3-tól: Az EU-25 855 000 tonnájából Magyarország számára 139 000 tonna, vagyis 16,3%, a 2007. évi EU-25 kiadásokra vonatkozó módosító indítványban 981 000 tonna cukorra számítva. ***** A 2006. szeptember 30-án nyilvántartott 33 919 hl átlagos alkoholkészlet a 2007. évi EU-25 kiadásokra vonatkozó módosító indítványban 3 056 000 hl átlagos készletre számítva. |

2008. költségvetési év |

Átlagos készlet | Átlagos érték | Egységesen megállapított kamatláb | Teljes összeg, eltérés nélkül | Konkrét javasolt kamatláb | Teljes összeg, eltéréssel | Járulékos költségek |

tonna | EUR/tonna | 2007-re |

05 02 01 02 | 20,80 | 31,20 | 10,40 |

– Magyarország – búza * | 213 860 | 95,20 | 3,2% | 0,65 | 4,8% | 0,98 | 0,33 |

– Magyarország – árpa * | 108 120 | 91,60 | 3,2% | 0,32 | 4,8% | 0,48 | 0,16 |

– Magyarország – kukorica * | 6 196 360 | 100,00 | 3,2% | 19,83 | 4,8% | 29,74 | 9,91 |

05 02 05 08 | 0,00 | 0,00 | 0,00 |

– Magyarország – cukor ** | 0 | 287,20 | 3,2% | 0,00 | 4,8% | 0,00 | 0,00 |

05 02 09 04 | 0,05 | 0,07 | 0,02 |

– Magyarország – alkohol *** | 30 560 | 49,03 | 3,2% | 0,05 | 4,8% | 0,07 | 0,02 |

Összesen | 20,84 | 31,27 | 10,42 |

* Ezeket a mennyiségeket a kukoricareformot érintő dokumentumban szereplő, a gabonafélékre vonatkozó intervenciók mérlegében szereplő mennyiségek alapján becsülték meg. ** A becslés szerint nincs intervenciós raktárban tárolt cukor 2007. szeptember 30-án. *** A becslés szerint ugyanannyi van intervenciós raktárban, mint 2007-ben, azaz 30 580 hl. |

[1] HL C …, …, …. o.

[2] HL C …, …, …. o.

[3] HL L 216., 1978.8.5., 1. o. A legutóbb az 1259/96/EK rendelettel (HL L 163., 1996.7.2., 10. o.) módosított rendelet.